Բեռնար Ժենգինի

**Բեռնար Ժենգինի** (), ֆրանսիացի ֆուտբոլիստ, կիսապաշտպան։ Հանդես է եկել Ֆրանսիայի ազգային հավաքականում։ 1984 թվականի Եվրոպայի չեմպիոն, 1986 թվականի աշխարհի առաջնության բրոնզե մեդալակիր և 1982 թվականի աշխարհի առաջնության մասնակից։

## Կարիերա
### Ակումբային
Բեռնար Ժենգինիի պրոֆեսիոնալ կարիերան սկսվել է 1976 թվականին «Սոշո» ակումբում։ Նրա կազմում նա մասնակցել է 181 հանդիպման և դարձել 60 գոլի հեղինակ։ 1982 թվականին Բեռնարը հեռացավ թիմից և տեղափոխվեց «Սենտ Էտիեն»։ Սակայն մրցաշրջանի ավարտից հետո հեռացավ և դարձավ «Մոնակոյի» խաղացող։ «Մոնակոյում» Ժենգինին նվաճել է իր բոլոր տիտղոսները։ Դարձել Է Ֆրանսիայի գավաթակիր և սուպերգավաթակիր, ինչպես նաև Ալպերի գավաթակիր։ Ակումբի կազմում նա մասնակցել է 106 հանդիպման՝ դառնալով 46 գոլի հեղինակ։ Դրանից հետո ֆուտբոլիստը մեկնել է Շվեյցարիա՝ «Սերվետ»։ Ավելի ուշ խաղացել է «Մարսելում» և «Բորդոյում»։ Ավարտել է կարիերան 1989 թվականին՝ 31 տարեկան հասակում։

### Հավաքականում
Մինչև Ֆրանսիայի հիմնական հավաքականում նորամուտը Բեռնար Ժենգինին հանդես է եկել Ֆրանսիայի երիտասարդական հավաքականում (մինչև 20 տարեկան), որի կազմում 1977 թվականին մասնակցել է երիտասարդական թիմերի աշխարհի առաջին առաջնությանը։

Ֆրանսիայի գլխավոր հավաքականում Բեռնար Ժենգինին իր նորամուտը նշել է 1980 թվականի փետրվարի 27-ին Հունաստանի հավաքականի հետ ընկերական խաղում, որն ավարտվել է Ֆրանսիայի հավաքականի հաղթանակով՝ 5:1 հաշվով։ 1982 թվականին Բեռնար Ժենգինին մասնակցել է աշխարհի առաջնությանը, մասնակցել է 5 հանդիպման և աչքի ընկել 2 գոլով, սակայն ֆրանսիացիները զբաղեցրել են միայն չորրորդ տեղը։ 1984 թվականին Ժենգինին մասնակցել է Եվրոպայի տնային առաջնությանը։ Նա մասնակցել է երկու հանդիպման, այդ թվում՝ Իսպանիայի հետ եզրափակչին, որն ավարտվել է Ֆրանսիայի հաղթանակով՝ 2։ 0 հաշվով։ Այս հաղթանակը թույլ տվեց Ֆրանսիային նվաճել իր առաջին ոսկե մեդալները ֆուտբոլային մրցումներում։ 1986-ին Ժենգինին գնաց իր երկրորդ աշխարհի առաջնությանը, գրեթե ամբողջ մրցաշարը նա նստեց պահեստայինների նստարանին և իր միակ հայտնվելը անցկացրեց միայն Բելգիայի հավաքականի հետ Երրորդ տեղի համար խաղում, որը ֆրանսիացիները հաղթեցին 4:2 հաշվով Եվ դարձան Աշխարհի առաջնության բրոնզե մեդալակիրներ։ Ընդ որում, հենց Ժենգինին է խփել իր հավաքականի հաղթական գոլը լրացուցիչ ժամանակում։ Հավաքականի կազմում իր վերջին ելույթն Ժենգինին անցկացրել է 1988 թվականի Եվրոպայի առաջնության ընտրական մրցաշարում Իսլանդիայի հավաքականի հետ, որն ավարտվել է 0։ 0 հաշվով։ Բեռնար Ժենգինին հավաքականի կազմում մասնակցել է 27 հանդիպման, որոնցում դարձել է 6 գոլի հեղինակ։

## Ձեռքբերումներ
### Թիմային
;  Ֆրանսիայի Հավաքական
* Եվրոպայի Չեմպիոն․ 1984 թվական
* Աշխարհի առաջնության բրոնզե մեդալակիր․ 1986 թվական

;  «Սոշո»
* Ֆրանսիայի առաջնության արծաթե մեդալակիր․ 1980 թվական
* Ֆրանսիայի առաջնության բրոնզե մեդալակիր․ 1982 թվական

;  «Մոնակո»
* Ֆրանսիայի առաջնության արծաթե մեդալակիր․ 1984 թվական
* Ֆրանսիայի առաջնության բրոնզե մեդալակիր․ 1985 թվական
* Ֆրանսիայի Գավաթակիր․ 1985 թվական
* Ֆրանսիայի Գավաթի Եզրափակչի մասնակից․ 1984 թվական
* Ֆրանսիայի Սուպերգավաթակիր․ 1985 թվական
* Ալպերի Գավաթակիր (2)․ 1983, 1984 թվական
* **Ընդհանուր․ 4 գավաթ**

;  «Օլիմպիկ» (Մարսել)
* Ֆրանսիայի առաջնության արծաթե մեդալակիր․ 1987 թվական
* Ֆրանսիայի Գավաթի Եզրափակչի մասնակից․ 1987 թվական

## Անձնական կյանք
Նրա որդին՝ Բենջամինը, նույնպես ֆուտբոլիստ է, հանդես է գալիս «Ստրասբուրգում»։

## Ակումբային Վիճակագրություն

## Վիճակագրությունը հավաքականում

**Ընդհանուր՝ 27 խաղ / 6 գոլ, 17 հաղթանակ, 5 ոչ-ոքի, 5 պարտություն**

## Ծանոթագրություններ

## Արտաքին հղումներ
 
Կատեգորիա:Սերվետի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլային մարզիչներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Սենտ Էտիենի ֆուտբոլիստներ